open-index/open-wikipedia-markdown huggingface dataset:
Sigurd Slembe

**Sigurd Magnusson Slembe** (**Sigurd Slembedjakn**, ?–1139) oli norjalainen vallantavoittelija. Hänen liikanimensä merkitsi muinaisnorjaksi suunnilleen "äänekäs pappi".

Sigurd ilmestyi Norjaan väittäen olevansa Maunu Paljassäären poika ja vaati Harald Gilleä jakamaan vallan kanssaan. Sigurd huudatti itsensä kuninkaaksi 1135, ja hän järjesti seuraavana vuonna Harald Gillen murhan. Haraldin kuoleman jälkeen Sigurd haetutti Maunu Sokean luostarista ja liittoutui hänen kanssaan. Sigurd ja Maunu yrittivät yhdessä palauttaa Maunun takaisin valtaan, siinä kuitenkaan onnistumatta. Harald Gillen pojan Inge Koukkuselän joukot löivät heidät vuonna 1139. Maunu sai taistelussa surmansa, ja Sigurd vangittiin ja teloitettiin.
Tširkkakemijoki

**Tširkkakemijoki** () on Vienan Kemijoen suurin sivujoki Muujärven piirin ja Kalevalan kansallisen piirin alueilla Karjalan tasavallan keskiosassa Venäjällä.

Pituudeltaan 221 kilometrin mittainen Tširkkakemijoki saa alkunsa Muujärven kaupunkityyppisen taajaman eteläpuolella sijaitsevista pikkujärvistä, josta se virtaa pohjoiseen ja laskee Vienan Kemijoen laajentumaan, Jyskyjärveen. Valuma-alueen laajuus on 8&nbsp;270&nbsp;km2. Tširkkakemijokeen laskee lännestä kaksi järvireittiä. Eteläisempi reitti tuo vedet Tiiksjärvestä ja Kuollunkijärvestä. Pohjoisemman reitin lähdehaarat ulottuvat Suomen puolelle. Reitin järvistä ovat huomattavimmat valtakunnan rajan tuntumassa oleva Kiitesjärvi sekä Luvajärvi, Kiimasjärvi ja Nuokkijärvi.

## Lähteet

## Aiheesta muualla

*Chirko-Kem At Yushkozero (Virtaaman mittauspiste 6 km laskukohdasta) / R-Arctic Net 
*Chirko-Kem At Andronova Gora (Virtaaman mittauspiste 97 km laskukohdasta) / R-Arctic Net
Akrit Jaswal

**Akrit Jaswal** on huhtikuussa vuonna 1993 syntynyt intialainen lapsinerona pidetty poika. Akrit tuli seitsenvuotiaana kuuluisaksi tehdessään onnistuneen kirurgisen operaation leikatessaan kahdeksanvuotiaan tytön yhteen palaneet sormet irti toisistaan. Jo kymmenvuotiaana Akrit opetti paikallisessa yliopistossa häntä kaksi kertaa vanhempia oppilaita.

Imperial Collegen älykkyystestissä Akrit suoriutui kielellisissä sekä yleistietoa käsittelevissä kysymyksissä ikäryhmänsä kärkitasolla, mutta käytännön tehtävien tulokset olivat häntäpäässä. 

## Lähteet
*www.mymultiplesclerosis.co.uk 
*TV4, Dokumentti Suomen neloskanavalla 19.9.2006.
Ascoli Calcio 1898

**Ascoli Calcio 1898** on nimensä mukaisesti vuonna 1898 perustettu italialainen jalkapallojoukkue Ascoli Picenosta Marchen alueelta. Joukkue pelasi Italian pääsarjassa Serie A:ssa viimeksi kaudella 2006–2007 noustuaan sinne kauden 2004–2005 jälkeen, kun Genoa CFC ja Torino FC pudotettiin rangaistukseksi Serie B:hen. Ascoli Calcion lempinimiä ovat *Picchio* (tikka) ja *Bianconeri* (valkomusta).

## Saavutukset
* Seuran paras sijoitus Serie A:ssa on 4. sija kaudella 1977–1978.
* Serie B:n voitto 1978, 1986
* Mitropa Cupin voitto 1987

## Kuuluisia pelaajia

## Aiheesta muualla
* Seuran viralliset sivut
Sonthi Boonyaratkalin

Kenraali **Sonthi Boonyaratkalin** (; nimi kirjoitetaan myös Sondhi; sukunimi Boonyaratglin tai Boonyarakarin) (s. 2. lokakuuta 1946) on thaimaalainen upseeri, entinen Kuninkaallisen Thaimaan asevoimien komentaja. Hän oli ensimmäinen muslimi pääasiassa buddhalaisen armeijan komentajana.

Thaimaan asevoimissa tehdään yleensä 1. lokakuuta vuosittainen armeijan korkeimman johdon vaihto. Kenraaliluutnantti Boonyaratklin, entinen erikoisjoukkojen komentaja, nimitettiin elokuussa 2004 asevoimien varakomentajaksi.

Komentajana toimiessaan hän sai huomattavat valtuudet taistella maan eteläosan levottomuuksia vastaan.

Kenraali Sonthi Boonyaratkalin vakuutti, ettei armeija puutuisi maan käynnissä olevaan poliittiseen kriisiin, mutta on sanonut, että "Hänen majesteettinsa on täytynyt olla surullinen" maan viimeaikaisten poliittisten tapahtumien vuoksi. Hän on myös ollut tyytymätön pääministeri Thaksinin yrityksiin ylentää entisiä poliisikoulun kadettikollegoitaan korkea-arvoisempien armeijan upseerien ohi vastaamaan Bangkokin turvallisuudesta.

Vuosittaista armeijan komentajien vaihtamista siirrettiin poliittisen kriisin vuoksi, ja pääministeri Thaksin Shinawatra kielsi haastatteluissa yrittävänsä erottaa kenraali Sonthi Boonyaratkalinia. Tämä puolestaan vahvisti asemiaan siirtämällä 129 keskitason upseeria pois pääministeriä tukevien kenraalien komennosta. Tarkkailijat pitivät tätä viestinä Thaksinille olla puuttumatta armeijan asioihin.

19. syyskuuta 2006  kenraali Sonthi Boonyaratkalin tukijoineen aloitti vallankaappauksen pääministeri Thaksinin ollessa New Yorkissa. Kaappauksen toimeenpanijat nimittivät itseään demokraattisen uudistuksen neuvostoksi. Panssarit piirittivät Bangkokin hallintorakennukset ja sotilaat ottivat haltuunsa median. Pääministeri Thaksin Shinawatra julisti hätätilan New Yorkista käsin ja erotti kenraalin.

19. syyskuuta 2006 sotilashallinto nimitti hänet *[[de facto]]* virkaatekeväksi pääministeriksi vallankaappauksen jälkeen, mutta 1. lokakuuta hänen tilalleen astui väliaikaiseksi pääministeriksi sotilasjuntan nimittämänä Surayud Chulanont.

Syksyllä 2007 Sonthi luopui kaikista sotilasviroistaan, ja lokakuussa hänet nimitettiin väliaikaisen siviilihallituksen varapääministeriksi.

## Lähteet

## Aiheesta muualla
* Ansioluettelo asevoimien sivulla
Rautatievirasto

**Rautatievirasto** oli Suomen liikenne- ja viestintäministeriön alaisuudessa 1. syyskuuta 2006 – 31. joulukuuta 2009 toiminut virasto, jonka tehtävänä oli valvoa ja kehittää rautatieturvallisuutta ja rautatiejärjestelmän yhteentoimivuutta. Lisäksi Rautatievirasto valvoi turvallisuuden noudattamista rautatiejärjestelmissä. Virasto aloitti toimintansa syyskuussa 2006. Rautatievirasto, Ilmailuhallinto, Ajoneuvohallintokeskus ja Merenkulkulaitoksen turvallisuustoiminnot yhdistyivät vuoden 2010 alussa uudeksi Liikenteen turvallisuusvirastoksi.

Virasto myönsi rautatieyrityksille turvallisuustodistukset ja ylläpiti rautatiekalustorekisteriä ja se hoiti myös rautatiehenkilöstön kelpoisuus- ja koulutusasioita. Virasto valvoi rautatiealalla toimijoiden toimintaedellytysten tasapuolisuutta ja syrjimättömyyttä ja ratkaisi mahdolliset riidat.

Rautatievirasto toimi Helsingin Kampissa sijaitsevassa Graniittitalossa.  

Viraston ylijohtaja oli Kari Alppivuori.

## Aiheesta muualla
*Liikenteen turvallisuusvirasto
*Rautatievirasto 
*Liikenne- ja viestintäministeriön verkkopalvelu
*Liikenne- ja viestintäministeriön hallinnonala
Jalkaväkipataljoonan määrävahvuus

**Jalkaväkipataljoonan määrävahvuus** talvisodan aikana koostui seuraavista yksiköistä.

Pataljoonaan kuului (suluissa määrävahvuuksia) ja esimerkkinumerointia Pataljoonasta II/JR 37:stä

## Pataljoonan esikunnan määrävahvuus

*Pataljoonan komentaja sekä Esikunta (6 henkeä) eli E/II/JR 37

*Esikuntakomppania (118 henkeä) Esik.K./II/JR 37
**Esikuntajoukkue (21 henkeä)
**Viestijoukkue (31 henkeä)
**Talousjoukkue (27 henkeä)
**Joukkosidontapaikka (10 henkeä)
**Kaasusuojeluryhmä (10 henkeä)
**Ampumatarvikeryhmä (12 henkeä)

## Pataljoonan kiväärikomppanian määrävahvuus

*Jalkaväkikomppania (191 henkeä); esimerkissä 4./II/JR 37 tai 4./JR 37
**Esikuntajoukkue
**I Kiväärijoukkue (38 henkeä)
***Joukkueenjohtaja (upseeri) ja varajohtaja (aliupseeri)
***Pikakivääriryhmä x 2 (1 aliupseeri ja 6 henkeä)
***Konepistooliryhmä x 2 (1 aliupseeri + 9 henkeä)
***Lääkintämies
***Taistelulähetti
**II Kiväärijoukkue (38 henkeä)
**III Kiväärijoukkue (38 henkeä)
**IV Kiväärijoukkue (38 henkeä)

*Jalkaväkikomppania; esimerkissä 5./II/JR 37 tai 5./JR 37
**kuten edellä

*Jalkaväkikomppania; esimerkissä 6./II/JR 37 tai 6./JR 37
**kuten edellä
***Jalkaväkikomppaniat numeroitiin siten että Jalkaväkirykmentin ensimmäisen Pataljoonan komppaniat numeroitiin 1., 2. ja 3.Komppania/JR 37 ja toisen Pataljoonan komppaniat numeroitiin 4., 5., ja 6.Komppania /JR 37

## Pataljoonan konekiväärikomppanian määrävahvuus

*Konekiväärikomppania (154 henkeä); esimerkissä 2.KKK/II/JR 37 tai 2.KKK/JR 37
**Komentoryhmä
**Talousryhmä
**I konekiväärijoukkue
***konekivääriryhmä
***konekivääriryhmä
***konekivääriryhmä
***konekivääriryhmä
**II konekiväärijoukkue
***konekivääriryhmä
***konekivääriryhmä
***konekivääriryhmä
***konekivääriryhmä
**III konekiväärijoukkue
***konekivääriryhmä
***konekivääriryhmä
***konekivääriryhmä
***konekivääriryhmä
****Konekiväärikomppaniat numeroitiin Jalkaväkirykmentissä siten, että ensimmäisen Pataljoonan Konekiväärikomppania oli numeroitu 1.KKK/JR 37 ja toisen Pataljoonan 2.KKK/JR 37 jne.

## Kaluston määrävahvuus

Määrävahvuudet olivat vuonna 1939 seuraavat:

*Henkilöstöä: 845 henkilöä
*Hevosia: 96
*Konekiväärejä: 12
*Pikakiväärejä: 24
*Konepistooleja: 24
*Kiväärejä: 654

## Katso myös
*Jalkaväkirykmentin määrävahvuus (talvisota)

## Lähteet

*
*Valitut Palat 1983: Suomi sodassa /
Thaimaan vallankaappaus 2006

**Thaimaan vallankaappaus 2006** käynnistyi Thaimaan armeijan ilmoittaessa kaapanneensa vallan maassa.

Vallankaappausta edelsi poliittinen kriisi pääministeri Thaksin Shinawatran ja hänen poliittisten vastustajiensa välillä. 19. syyskuuta 2006 kenraali Sonthi Boonyaratkalinia tukijoineen aloitti vallankaappauksen pääministeri Thaksinin ollessa New Yorkissa. Kaappauksen toimeenpanijat nimittivät itseään demokraattisen uudistuksen neuvostoksi. Panssarit piirittivät Bangkokin hallintorakennukset ja sotilaat ottivat haltuunsa median. Pääministeri Shinawatra julisti hätätilan New Yorkista käsin ja erotti kenraalin.

Vallankaappaajat ilmoittivat kumonneensa Thaimaan perustuslain, senaatin, edustajainhuoneen ja perustuslaillisen oikeuden ja julistivat maahan sotatilalain. Sotilaiden ilmoituksen mukaan vallankaappaus on tilapäinen. Sen tarkoituksena on syrjäyttää pääministeri Thaksinin hallinto, joka armeijan mukaan on jakanut maan kahtia ja lisännyt korruptiota. Kaappausta johtanut kenraali Sonthi Boonyaratkalin on sanonut, että siviilihallinto palautetaan parin viikon kuluttua vallankaappauksesta. Armeijan mukaan vallankaappaus oli välttämätön, koska nykyinen hallitus oli uhka kansalliselle yhtenäisyydelle. 

Tilanne on Thaimaassa pysynyt rauhallisena. Uutistoimisto Reutersin mukaan Thaimaan asevoimat on luonut niin sanotun demokraattisen uudistuksen komission hallitsemaan maata väliaikaisesti. Edellisen kerran Thaimaassa yritettiin sotilasvallankaappausta 1991.

Vaikka bangkokilaisten reaktiot ovat yleisesti ottaen tukeneet vallankaappausta, tiedotusvälineiden tiukkojen rajoitusten takia ei ole tiedossa kuinka ihmiset Bangkokin ulkopuolella ovat reagoineet. Yli viisi henkilöä käsittävät poliittiset kokoontumiset on kielletty kuuden kuukauden vankeusrangaistuksen uhalla. Tämän lisäksi mediaa on kielletty ilmaisemasta mielipiteitä, jotka ovat sotilasjuntan vastaisia tai siihen kriittisesti suhtautuvia.

Sotilasjuntta nimitti kenraali Surayud Chulanontin 1. lokakuuta väliaikaiseksi pääministeriksi Sonthin tilalle. Samalla se julkisti uuden väliaikaisen perustuslain, joka antoi juntalle merkittävästi valtaa vuodeksi 2007 luvattuihin vaaleihin asti. 

## Katso myös
* Thaimaan perustuslaillinen monarkia, sotilasvalta ja vallankaappaukset

## Lähteet

## Aiheesta muualla
* Yleisradio: Thaimaa sotilaiden valtaan
Henk Timmer

**Henk Timmer** (s. 3. joulukuuta 1971 Hierden, Alankomaat) on alankomaalainen jalkapalloilija, pelipaikaltaan maalivahti.

Timmer on edustanut urallaan Heerenveeniä, Feyenoordia, FC Zwollea, AZ Alkmaaria ja AFC Ajaxia.

Timmer on pelannut myös Alankomaiden maajoukkueessa. Hän kuului Alankomaiden joukkueeseen vuoden 2006 MM-kisoissa.

## Lähteet
Tim de Cler

**Tim de Cler** (s. 8. marraskuuta 1978 Leiden, Alankomaat) on alankomaalainen jalkapalloilija, pelipaikaltaan puolustaja. Hän edustaa Alankomaiden pääsarjan Eredivisien Feyenoordia. 

De Cler on edustanut ammattilaisurallaan myös AZ Alkmaaria vuosina 2002–2007 ja Ajaxia vuosina 1997-2002. Hän on voittanut Alankomaiden-mestaruuden kahdesti ja Alankomaiden cupin kolmesti. De Cler on pelannut myös Alankomaiden maajoukkueessa. Hän kuului Alankomaiden joukkueeseen vuoden 2006 MM-kisoissa ja 2008 EM-kisoissa.

## Saavutukset
* Alankomaiden-mestaruus: 1997–98, 2001–02
* Alankomaiden cupin voitto: 1998–99, 2001–02, 2007–08

## Lähteet
André Ooijer

**André Ooijer** (s. 11. heinäkuuta 1974 Amsterdam, Alankomaat) on alankomaalainen jalkapalloilija, pelipaikaltaan puolustaja.

Ooijer edusti seuratasolla kotimaassaan muun muassa FC Volendamia, Roda JC:tä ja PSV Eindhovenia sekä Englannin Valioliigassa Blackburn Roversia.

Ooijer pelasi Alankomaiden maajoukkueessa 55 ottelua ja teki niissä kolme maalia vuosina 1999–2010. Hän on edustanut Alankomaita MM-kisoissa vuosina 1998, 2006 ja 2010.

## Lähteet
Rautarouva

**Rautarouva** tarkoittaa seuraavia:

* Margaret Thatcher, *Rautarouva*, Yhdistyneen kuningaskunnan entinen pääministeri, joka sai lempinimensä neuvostoliittolaisilta tiedotusvälineiltä, kun nämä luonnehtivat hänen suhtautumistaan kommunismiin
* rautarouva, myös *rautaleski* tai *rautaneitsyt*, kidutusväline
* ”rautarouva”, voimakastahtoinen naispuolinen johtaja
* ''Rautarouva'', vuonna 2011 julkaistu elämäkerrallinen elokuva Margaret Thatcherin elämästä
* Rautarouva, Suomeen 1920-luvulla rakennettu 110 kV sähkölinja ja sen pylvästyyppi
Kristoffer Rygg

**Kristoffer Rygg** (s. 9. syyskuuta 1976 Oslo), joka tunnetaan myös nimimerkeillä **Garm**, **G. Wolf**, **Trickster G.** ja **Fiery G. Maelstrom**, on norjalainen muusikko, laulaja ja tuottaja/kitaristi (Ulver). Hänen äänialansa on harvinaisen laaja. baritoniäänensä rinnalla hänellä on hiottu falsettirekisteri, ja on kouliintunut myös säröisissä black metal -vokaaleissa.

Rygg perusti 16-vuotiaana Ulverin, joka oli yksi black metallin tärkeimmistä nimistä ensimmäisillä kolmella albumillaan. Ulverin teokset ovat olleet myös suunnannäyttäjänä folk metallille ja avantgardemetallille. Rygg on ollut laulajana myös yhtyeissä Borknagar (1995–1997) ja Arcturus (1993–2003).

Ryggillä on oma levy-yhtiö Jester Records, ja hän tekee musiikkia Ulverille ja vaihtoehtorock-yhtye Head Control Systemille. Hän kuitenkin vierailee usein muiden yhtyeiden levyillä ja on ollut tekemisissä muun muassa Darkthronen, Emperorin, Mayhemin ja Zyklonin kanssa.

## Diskografia
### Arcturus
* Constellation (1994)
* Aspera Hiems Symfonia (1995)
* La Masquerade Infernale (1997)
* Disguised Masters (1999)
* Aspera Hiems Symfonia/Constellation/My Angel (2002)
* The Sham Mirrors (2002)

### Borknagar
* Borknagar (1996) 
* The Olden Domain (1997)

### Head Control System
* Murder Nature (2006)

### Ulver
* Vargnatt (1993)
* Split 7" w/Mysticum (1994)
* Bergtatt – Et eeventyr i 5 capitler (1994)
* Kveldssanger (1995)
* Nattens Madrigal - Aatte Hymne Til Ulven I Manden (1996)
* Themes from William Blake's The Marriage of Heaven and Hell (1998)
* Metamorphosis (1999) 
* Perdition City (2000)
* Silence Teaches You How to Sing (2001)
* Silencing the Singing (2001)
* Lyckantropen Themes (2002) 
* A Quick Fix of Melancholy (2003)
* Teachings in Silence (2003) 
* Svidd Neger (Original Soundtrack) (2003)
* Ulver 1993–2003: 1st Decade In The Machines (2003)
* Blood Inside (2005)
* UNO (soundtrack, 2005)
* Shadows of the Sun (2007)

### Vierailut
Aakkosjärjestyksessä.
* 1349 Rykkinn
* Aphrodisiac
* Aura Noir
* Dødheimsgard aka DHG
* Emperor
* Forlorn
* Fleurety
* Darkthrone
* Dimmu Borgir
* The Gathering
* Gehenna
* Hagalaz Runedance
* Ihsahn
* Kåre João
* Magenta
* Mayhem
* Merzbow
* SCN
* Solefald
* Star of Ash
* Virus
* Zyklon
Tšekkoslovakian jalkapallomaajoukkue

**Tšekkoslovakian jalkapallomaajoukkue** edusti Tšekkoslovakiaa kansainvälisissä miesten jalkapallon maajoukkuekilpailuissa vuosina 1920–1992, ennen kuin valtio jaettiin Tšekiksi ja Slovakiaksi. Joukkue toimi Tšekkoslovakian jalkapalloliiton alaisuudessa. Viimeisissä otteluissaan vuonna 1993 joukkue esiintyi *Tšekkien ja slovakkien edustuksen* nimellä ().

Tšekkoslovakia osallistui maailmanmestaruuskilpailujen lopputurnaukseen kahdeksan kertaa ja selviytyi finaaliin vuosina 1934 ja 1962. EM-lopputurnauksessa Tšekkoslovakia pelasi kolmasti saavuttaen mestaruuden 1976.

Olympiatasolla Tšekkoslovakia selviytyi Antwerpenin olympialaisten loppuotteluun vuonna 1920, mutta joukkue diskattiin kesken loppuottelun eikä se saanut turnauksesta mitalia.

## Arvokisat
### Maailmanmestaruuskilpailut
*1930 - *Ei osallistunut*
*1934 - **Hopeaa**
*1938 - Neljännesvälierät
*1950 - *Ei osallistunut*
*1954 - 1. kierros
*1958 - 1. kierros
*1962 - **Hopeaa**
*1966 - *Ei selviytynyt karsinnoista*
*1970 - 1. kierros
*1974 - *Ei selviytynyt karsinnoista*
*1978 - *Ei selviytynyt karsinnoista*
*1982 - 1. kierros
*1986 - *Ei selviytynyt karsinnoista*
*1990 - Neljännesvälierät
*1994 - *Ei selviytynyt karsinnoista*

### Euroopan-mestaruuskilpailut
*1960 - **'Pronssia**
*1964–1972 - *Ei selviytynyt karsinnoista*
*1976 - ***Mestari***
*1980 - **Pronssia**
*1984–1992 - *Ei selviytynyt karsinnoista*

## Maineikkaita pelaajia
*Josef Bican
*Josef Masopust
*Zdeněk Nehoda
*Antonín Panenka
*František Plánička
*Ján Popluhár
*Antonín Puč 
*Tomáš Skuhravý
*Ivo Viktor

## Lähteet

## Aiheesta muualla
Old Saybrook

**Old Saybrook** on yhdysvaltalainen kunta Middlesexin piirikunnassa, Connecticutissa.

## Historia
Old Saybrook perustettiin 1600-luvun alussa siirtokuntana ja se on Connecticutin osavaltion kolmanneksi vanhin kaupunki. Yalen yliopisto siirrettiin vuonna 1716 sieltä New Haveniin.

Illinois’n osavaltiossa sijaitseva Saybrook on nimetty Old Saybrookin mukaan. 

## Maantiede
Old Saybrookin pinta-ala on Yhdysvaltain väestönlaskentaviraston mukaan 56,0 neliökilometriä, josta vettä on 30,45 prosenttia. Connecticutjoki laskee Old Saybrookin kohdalla Long Islandin salmeen. 

## Väestöjakauma
Old Saybrookissa oli vuoden  väestönlaskennan aikaan 10&nbsp;367 asukasta, 4&nbsp;184 taloutta ja 2&nbsp;920 perhettä. Asukastiheys oli 266,1 neliökilometriä kohti. Asukkaista 95,75&nbsp;% on valkoisia, 1,01&nbsp;% afroamerikkalaisia, 0,08&nbsp;% intiaaneja, 1,72&nbsp;% aasialaisia, 0,07&nbsp;% Tyynenmeren saarilta, 0,45&nbsp;% muista roduista ja 0,93&nbsp;% kahdesta tai useammasta rodusta. Kaikkiaan 1,87&nbsp;% väestöstä on espanjalais- tai latinalaisamerikkalaisperäistä.

## Oldsaybrookilaisia henkilöitä
* Vin Baker (s. 1971), koripalloilija
* David Bushnell (1742–1824), keksijä 
* Katharine Hepburn (1907–2003), näyttelijä
* Ann Petry (1908–1997), kirjailija
* Elmer Eric Schattschneider (1892–1971), yhteiskuntatieteilijä

## Lähteet

## Aiheesta muualla

* Viralliset sivut
Sinfonia nro 5

**Sinfonia nro 5** voi tarkoittaa:

* Sinfonia nro 5, Kalevi Ahon sinfonia
* Sinfonia nro 5, Malcolm Arnoldin sinfonia
* Sinfonia nro 5, *Kohtalosinfonia*, Ludwig van Beethovenin sinfonia
* Sinfonia nro 5, Anton Brucknerin sinfonia
* Sinfonia nro 5, Gustav Mahlerin sinfonia
* Sinfonia nro 5, Felix Mendelssohn Bartholdyn sinfonia
* Sinfonia nro 5, Wolfgang Amadeus Mozartin sinfonia
* Sinfonia nro 5, Sergei Prokofjevin sinfonia
* Sinfonia nro 5, Franz Schubertin sinfonia
* Sinfonia nro 5, Jean Sibeliuksen sinfonia
* Sinfonia nro 5, Dmitri Šostakovitšin sinfonia
* Sinfonia nro 5, Pjotr Tšaikovskin sinfonia
* Sinfonia nro 5, Ralph Vaughan Williamsin sinfonia
Puuma (sarjakuvahahmo)

**Puuma**, oikealta nimeltään **Thomas Fireheart**, on Marvel-kustantamon luoma antisankari. Puuma oli alun perin Hämähäkkimiehen vihollinen, mutta myöhemmin liittolainen. Puuma kykenee muinaisen intiaanirituaalin avulla muuttumaan ihmispuumaksi (vrt. ihmissusi). Hahmo esiintyi ensimmäisen kerran yhdysvaltalaisen *Amazing Spider-Man* -lehden numerossa 256 (1984). Puuman loivat Tom DeFalco ja Ron Frenz. 

Suomessa Puuman ensiesiintyminen tapahtui *Hämähäkkimies*-lehden numerossa 6 (1987). 

## Historia
Thomas Fireheart on syntyperäinen intiaani eräästä nimettömästä arizonalaisheimosta (Hartsdalessa). Heimolla on muinainen ennustus, jonka mukaan valtavan voimakkaan olennon saapuminen voi tuhota koko maailman. Niinpä sukupolvia sitten heimo alkoi jalostaa heimonsa jäseniä käyttäen apunaan mm. mystiikkaa. Thomas Fireheart on lopullinen kehitystyön tulos. 

Puuma kävi Hämähäkkimiehen kimppuun Ruusun palkattua hänet siihen.

Puuma sai selville Hämähäkkimiehen olevan Peter Parker ja koki olevansa tälle kunniavelassa. Puuma osti osake-enemmistön Daily Buglesta ja pyrki muuttamaan lehden linjaa puolustamalla Hämähäkkimiestä. Fireheart myi myöhemmin osakkeensa takaisin J. Jonah Jamesonille yhdellä dollarilla.

Puuman esiintymiset ovat olleet harvassa 1990-luvun alun jälkeen.

## Voimat ja varusteet

Puuma on ihmiskissa (vrt. ihmissusi) ja kykenee muuntautumaan ihmismäiseksi puumaksi intiaaniheimonsa luoman mystisen perimän avulla. Tässä muodossa hän on tavallista ihmistä nopeampi ja voimakkaampi (optimaalisissa olosuhteissa Puuma nostaa noin 12 tonnia) - lisäksi hänellä on tällöin ylikorostuneet aistit.

Puumalla on veitsenterävät kynnet ja pimeänäkö. Hän on myös saanut harjoitusta lukuisista taistelulajeista. 

Puuma ei kanna mukanaan aseita, koska käyttää usein esineitä heittoaseinaan - hänen voimillaan heitettynä ne tekevätkin hirvittävää tuhoa osuessaan.

## Puuma muissa medioissa

Spiderman 2 The Game (PC)
Litomyšl

**Litomyšl** () on 10&nbsp;143 (2009) asukkaan kaupunki Tšekissä. Se kehittyi 1200-luvulla vanhemman linnoitetun siirtokunnan paikalle tärkeän Böömiä ja Määriä yhdistävän tien varteen.

Litomyšlin huomattavin maamerkki on renessanssityylinen linna, joka ajoittuu vuosille 1568–1581. Linna-alueen talot eivät ole merkittäviä pelkästään arkkitehtuuriltaan, vaan siellä on myös syntynyt kuuluisa tšekkiläinen säveltäjä Bedřich Smetana. Kaupungin pitkänomaisella aukiolla, joka on yksi Tšekin suurimmista, sijaitsevat goottilainen kaupungintalo ja useita renessanssi- ja barokkirakennuksia. 

Aikaisemmin Litomyšl oli myös merkittävä uskonnollinen keskus. Kaupunkiin perustettiin vuonna 1344 Böömin toinen piispanistuin. Sen toiminta loppui kuitenkin hussilaissotien aikana.

Kaupungin kulttuuriperinteet vaikuttavat aina maan rajojen ulkopuolelle asti. Linnan kauniit sisätilat, etenkin barokkinen linnateatteri, linnanpuiston amfiteatteri ja Smetanan talo tarjoavat monipuolisen valikoiman konsertteja ja teatteriesityksiä ympäri vuoden. Vuonna 1994 linna toimi useiden Keski-Euroopan presidenttien kokoontumispaikkana. Linna lisättiin Unescon maailmanperintöluetteloon vuonna 1999.

## Lähteet

## Aiheesta muualla

*Kaupungin viralliset sivut     
*Litomyšlin linna UNESCOn sivuilla
Purppuradynamo

**Purppuradynamo** () on usean sarjakuvahahmon nimi Marvel-sarjakuvissa. Useat heistä ovat olleet superroistoja. Purppuradynamot ovat olleet neuvostoliittolaisia tai venäläisiä agentteja, jotka ovat käyttäneet tehokasta taisteluhaarniskaa taisteluissaan (pääasiallisesti) Rautamiestä vastaan. Hahmon ensiesiintyminen tapahtui amerikkalaisessa *Tales of Suspense* -lehden numerossa 46. Tämän ensimmäisen Purppuradynamon loivat Stan Lee ja Don Heck. 

 

## Purppuradynamo muissa medioissa

Purppuradynamo esiintyy yhdessä Magneton ja Titaanimiehen kanssa Wings-yhtyeen kappaleessa "Magneto and Titanium Man" *Venus and Mars*-albumilla. Laulussa kolme superroistoa yrittävät vakuuttaa laulajaa/kertojaa että naispuolinen poliisi joka yrittää pysäyttää pankkiryöstöä, onkin todellisuudessa pankkiryöstäjä. 

### Animaatio
Purppuradynamo esiintyi 1990-luvun Rautamies-animaatiosarjassa, jaksoissa "Not Far From the Tree" ja "The Armor Wars, osa 1". Ensimmäisessä jaksossa se oli lähinnä Tony Starkin isän Howard Starkin klooni. Toisessa esiintymisessään Purppuradynamo taisteli Rautamiestä vastaan Venäjällä ydinvoimalassa. Taistelu päättyi räjähdykseen ja Purppuradynamon kuolemaan. Jaksossa hänen asunsa muistutti viidennen Purppuradynamon Valentin Shatalovin haarniskaa. Hahmon ääninä toimivat William Hootkins ja Stu Rosen.

Vuoden 2009 animaatiossa Iron Man: Armored Adventures Purppuradynamona toimi sarjakuvissa ensimmäisenä toiminut Ivan Vanko, joka oli Pegasus -yhtiön avaruusprojektissa mukana. Projekti meni kuitenkin pieleen tehtävän koituessa vaaralliseksi auringon päästäessä vaarallisen purkauksen juuri Vankon lähestyessä aurinkoa. Hänen apulaisensa komentotukikohdassa eivät riskeeraaneet auttaakseen Vankoa, joka jäi leijumaan avaruuteen. Ihmiset julistivat hänet kuolleeksi kunnes kaksi vuotta myöhemmin Vanko törmäsi Maahan ollessaan yhä valkoisen Purppuradynamo-asunsa sisällä. Katkerana työkaverilleen hän etsi kostoa ja joutui kohtaamaan samalla myös Rautamiehen.
Saija Palin

**Saija Piritta Palin** (s. 26. helmikuuta 1978 Turku) on suomalainen malli, juontaja ja näyttelijä sekä vuoden 1999 Miss Suomen 2. perintöprinsessa. Vuoden 2000 Miss Skandinavia. Japanissa järjestetyissä Miss International Beauty -kisoissa Palin sijoittui 2. perintöprinsessaksi.

Saija Palin on missivuotensa jälkeen tehnyt juontajan, mallin ja asuntomyyjän töitä. Hän esiintyi esimerkiksi tv-ohjelmissa *[[Onnenpyörä]]* ja *[[Etuovi.com]]*. Palin on työskennellyt useaan otteeseen Seinäjoen tangomarkkinoilla. Kesällä 2006 hän juonsi suoran tangofinaalin yhdessä Janne Porkan kanssa. Palin on ollut mukana myös *[[Elixir]]*-kuntoiluohjelmassa, ensin kuntoilijana/valmennettavana sekä vuodesta 2007 lähtien kauneusosion asiantuntijana. Palin on myös toiminut radiojuontajana Auran Aalloilla vuosina 2005–2006. Hän on toiminut myös TPS:n jääkiekkojoukkueen ottelu- ja klubiemäntänä Turkuhallissa.

Keväällä 2008 Palin liittyi suositun *[[Salatut elämät]]* -sarjan näyttelijäkaartiin roolihahmonaan sisustussuunnittelija Niina Kanerva. Vuonna 2009 Palin kirjoitettiin sarjasta ulos. Aiemmin hänellä oli pieni rooli *[[Uuno Turhapuro – This Is My Life]]* -elokuvassa vuonna 2004.

Saija Palinin työ juontajan töiden ohella on keramiikan valmistus; hän valmistui keramiikka-artesaaniksi Forssan ammatti-instituutista keväällä 2007. Aiemmin Palin on opiskellut lasten ja nuorten kuvataidekoulussa. Saija Palin on erikoistunut tilaustyönä tehtäviin keramiikkaveistoksiin ja sisustusastioihin. Oman keramiikkayrityksen Saija Palin perusti vuonna 2000. Palinin keramiikan ensimmäinen oma näyttely ”Ensi Askel” oli vuonna 2001 Rettigin Palatsin aulassa Turussa. Tämän jälkeen näyttelyitä on ollut useita.

Vuonna 2005 Palin muutti miehensä Sami Karuvaaran kanssa Kaarinassa sijaitsevaan omakotitaloon. Vuoden 2002 kesäkuussa avioituneen pariskunnan esikoispoika syntyi tammikuussa 2007.

## Filmografia

## Lähteet

## Aiheesta muualla
* Saija Palin – PR ja Viihde
* Auraviihde – Saija Palin, juontaja 
* 
*
Legalismi

**Legalismi** eli **lakipositivismi** korostaa oikeuden alkuperän palautuvan inhimillisten päätösten sekä niiden noudattamiseen käytetyn pakon yhteisvaikutukseen. Lakipositivismista on johdettu normatiivinen teoria oikeudesta, jolloin voimassa oleva oikeus voidaan palauttaa säädeltyjen lakien teksteihin. Tästä seuraa, että mikä tahansa tahtomisen tuote voi olla oikeutta. Säädetyn lain ei tule siis olla moraalin tai muunkaan poliittisen järjestelmän mukainen ollakseen pätevä.

## Legalismin kritiikki

Legalismin heikkoutena on modernin oikeusjärjestelmän tarvitseman hyväksyttävyyden ja ihmisten vakaumuksista kumpuavan tuen merkityksen aliarvioiminen. Lakipositivismin *sisäinen kritiikki* kohdistuu oikeusjärjestelmän antamien lupausten lunastamisen arvioimiseen pitäen lähtökohtana sitä, mitä järjestelmä julkisesti lupaa juridisten oikeuksien haltioille. *Ulkoisella kritiikillä* tarkoitetaan järjestelmän arvostelemista perusteilla, joita järjestelmä ei lainkaan lupaa toteuttaa.

Arkikielessä legalismilla voidaan tarkoittaa yksisilmäistä ohjesääntösokeutta ja lain kirjaimen pilkuntarkkaa noudattamista lain hengestä piittaamatta. Legalismi ei tunnusta metaetiikkaa eikä kirjoittamattomia oikeusperiaatteita (vrt. luonnonoikeus), jolloin lain sanatarkka noudattaminen voi tehdä niistä epäjohdonmukaisia ja ristiriitaisia suhteessa toisiinsa.

## Katso myös

* Legalismi, kiinalaisen filosofian koulukunta
*Islamilainen etiikka
Borbála Fábián

**Borbála "Bori" Fábián** (s. 2. huhtikuuta 1975 Unkari, Budapest) on vuodesta 1996 Helsingissä asunut naismiekkailija. Fábián edustaa HFM:ta. Hän on kalvan vuoden 2005 suomenmestari ja vuoden 2006 suomenmestaruushopeamitalisti. Vuoden 2006 Viron avoimissa mestaruuskilpailuissa Fábián oli toinen. Fábián voitti kultaa Ystadin kansainvälisissä miekkailukilpailuissa ja hänet valittiin vuoden 2006 miekkailijaksi.

## Aiheesta muualla
*Esittely
* Kalvan 2006 naiset
Hilla Hämäläinen

**Hilla Hämäläinen** (s. 8. joulukuuta 1977) on suomalainen kalpamiekkailija, joka edustaa Ylioppilasmiekkailijoita. Hämäläinen on voittanut kalpamiekkailun Suomen-mestaruuden vuosina 2003, 2009 ja 2010. Ammatiltaan hän on hammaslääkäri.

## Lähteet
Olli Mahlamäki

**Olli Mahlamäki** (s. 22. heinäkuuta 1982) on suomalainen säilämiekkailija, joka edustaa Tapanilan Erää. Mahlamäki on vuosien 2002, 2004, 2005, 2006, 2007, 2008, 2009, 2010, 2015 , 2018, 2019  ja 2020 suomenmestari ja voittanut pohjoismaidenmestaruuden junioreissa vuosina 2000–2002 ja aikuisissa 2009.

## Lähteet

## Aiheesta muualla
* Mahlamäen tulokset kansainvälisen miekkailuliiton sivuilla.
Samppanjaväri

**Samppanjavärit** ovat hevosten harvinainen värityyppi, jota tunnetaan vain muutamissa pohjoisamerikkalaisissa roduissa (amerikanratsuhevonen, tennesseenwalker, missourinfoxtrotter, quarterhevonen, minihevonen). Esimerkiksi Suomessa samppanjavärisiä hevosia ei toistaiseksi tiettävästi ole ainoatakaan, ja koko Euroopassakin niitä on vain kourallinen, pääasiassa Yhdysvalloista Saksaan tuodun samppanjavärisen arabiristeytysoriin jälkeläisiähttp://www.gestuet-falkenhorst.de/gfkk.html. Näille väreille ole toistaiseksi myöskään ole suomenkielisiä nimiä. Edes nimitys "samppanjavärit" ei ole täysin vakiintunut.

Samppanjavärit sekoitettiin pitkään voikkoväreihin, joita ne osin muistuttavatkin. Ne tunnistettiin omaksi värityypikseen vasta aivan 1900-luvun lopulla.

Samppanjageeni on yksi neljästä tunnetusta hevosen väriä vaalentavasta geenistä, joista kolme muuta ovat voikkogeeni, hallakkogeeni ja hopeageeni. Muiden haalistajageenien tavoin samppanjageenikin voi esiintyä yhdessä minkä tahansa pohjavärin (ja myös muiden haalistajageenien) kanssa. Samppanjavärisille hevosille on tunnusomaista karvan erikoinen metallikiiltoisuus, mustan värin puuttuminen (se on haalistunut tummanruskeaksi), jouhien haalistuneisuus ja värin vaihtuminen vuodenaikojen mukaan niin, että hevonen saattaa talvisin olla huomattavasti tummempi kuin kesäaikaan. Papurikkotäpläisyys on yleistä.

Samppanjavärisillä hevosilla on syntyessä hyvin vaalea vaaleanpunainen iho, joka iän myötä muuttuu täplikkääksi mutta pysyy vaaleana. Ihon väri näkyy selvimmin turvalla ja silmien ja sukuelinten ympärillä. Silmät puolestaan ovat varsan syntyessä siniset ja muuttuvat vihertävänharmaiksi, lopulta kellertävänruskeiksi tai vihertäviksi.  

Myös tiikerinkirjavilla hevosilla on täplikäs iho. Voikkoväristen hevosten iho on puolestaan sekin vaaleanpunainen mutta selvästi tummempi kuin samppanjavärisillä yksilöillä. Karvan metallikiiltoisuutta esiintyy myös irrallaan samppanjaväreistä esimerkiksi ahaltekhevosilla.

Samppanjavärit ovat ratsuhevoskasvatuksen joillakin aloilla melkoinen myyntivaltti, ja väreille on englanniksi annettu hyvin romanttisia nimiä kuten kultaan, meripihkaan ja norsunluuhun viittaavat *gold champagne* (samppanjavärinen rautias), *amber champagne* (samppanjavärinen ruunikko) ja *ivory champagne* (yhtä aikaa voikko- ja samppanjaväriset hevoset).

## Lähteet
*Viitanen J: "Perusväriä vaalentavat tekijät (Värit ja värigenetiikka, osa 2)", *Hevoset ja ratsastus* 2002/3
*Samppanjavärit Hevosmaailma.netissä 
*Champagne Horses -sivusto  

## Aiheesta muualla
*Samppanjavärit Hevosmaailma.netissä 
*Champagne Horses -sivusto
RB-Oulu

**Raksilan Ballo ry** eli **RB-Oulu** on oululainen kaukalopalloseura, joka syntyi kesällä 2000 entisten liigajoukkueiden, R-Villen ja Bandy-84:n yhdistyttyä.

Kaudella 2000–2001 RB-Oulu kamppaili mestaruudesta, mutta helsinkiläinen Bewe Sport oli loppuotteluissa parempi. Kaudella 2001–2002 RB-Oulu voitti SM-pronssia, kuten myös kausilla 2002–2003 ja 2007–2008. Kaudet 2003–2004 ja 2004–2005 päättyivät tappioihin pronssiotteluissa. Kaudella 2005–2006 RB-Oulu palasi mitalikantaan taisteltuaan mestaruudesta viimeiseen asti, kunnes loppuotteluissa kaksi edellistä mestaruutta nimiinsä saalistanut Porin Kärpät osoittautui vahvemmaksi.

## Lähteet

## Aiheesta muualla
* RB-Oulun virallinen sivusto
* RB-Oulun tilastoja (UrheiluSuomi.com)
Donald Pleasence

__NOTOC__
**Donald Henry Pleasence** (5. lokakuuta 1919 Nottinghamshire, Englanti – 2. helmikuuta 1995 Alpes-Maritimes, Ranska) oli brittiläinen näyttelijä, joka tunnettiin muun muassa ''Halloween''-elokuvien tohtori Sam Loomisina.

## Elämäkerta
Pleasence aloitti näyttelijänuransa teatterissa ja näytteli *Humisevien harjujen* dramatisoinnissa vuonna 1939. Toisen maailmansodan aikana Pleasence palveli Britannian kuninkaallisissa ilmavoimissa. Hänet ammuttiin alas ja hän vietti loppusodan saksalaisessa sotavankileirissä Stalag Luft I:ssä. Vaikka elämä leirissä oli kurjaa, Pleasence perusti sinne vangeista koostuneen teatteriryhmän arjen piristykseksi.

Pleasencen elokuvaura alkoi sivuroolista komediaelokuvassa *Orders Are Orders* vuonna 1954. Hän oli mukana yli 200 tuotannossa yli 40 vuotta kestäneen uransa aikana. Hänen ensimmäisiä tunnettuja roolejaan olivat Colin Blythe elokuvassa *[[Suuri pakoretki]]* (1964) sekä Ernst Stavro Blofeld James Bond -elokuvassa *[[Elät vain kahdesti]]* (1967). Hän pääsi myös vierailemaan *[[Columbo]]*-televisioelokuvaan *Lohtua viinistä* (*Any Old Port in a Storm*) murhaajan rooliin. Hänestä tuli yksi ohjaaja John Carpenterin luottonäyttelijöistä *[[Halloween – naamioiden yö]]* -elokuvan jälkeen ja esiintyi hänen ohjaamissaan elokuvissa *[[Pako New Yorkista]]* sekä *Pimeyden ruhtinas*. Hän näytteli myös Suomessa elokuvan *[[Puhelin (elokuva)|Puhelin]]* kuvauksissa. Hän näytteli viimeisen roolinsa elokuvassa **'. Pleasence kuoli Ranskassa vuonna 1995 [[elinsiirto|sydämensiirtoleikkauksesta]] aiheutuneisiin komplikaatioihin.

== Valikoitu filmografia ==
* ''[[1984 (vuoden 1956 elokuva)|1984]]'' (1956)
* ''[[Suuri pakoretki]]'' (''The Great Escape'', 1963)
* ''[[Caretaker – kuokkavieras]]'' (''The Caretaker'', 1963)
* ''[[Fantastinen matka]]'' (''Fantastic Voyage'', 1966)
* ''[[Elät vain kahdesti]]'' (''You Only Live Twice'', 1967)
* ''[[Pahan silmä]]'' (''Eye of the Devil'', 1967)
* ''[[THX 1138]]'' (1971)
* ''[[Kotka on laskeutunut]]'' (''The Eagle Has Landed'', 1976)
* ''[[Puhelin (elokuva)|Puhelin]]'' (''Telefon'', 1977)
* ''[[Halloween – naamioiden yö]]'' (''Halloween'', 1978) 
* ''[[Dracula (vuoden 1979 elokuva)|Dracula]]'' (1979)
* ''[[Halloween II – tappajan paluu]]'' (''Halloween II'', 1981)
* ''[[Pako New Yorkista]]'' (''Escape from New York'', 1981)
* ''[[Phenomena – Ilmiö]]'' (''Phenomena'', 1985)
* ''[[Pimeyden valtias]]'' (''Prince of Darkness'', 1987)
* ''[[Warrior Queen]]'' (1987)
* ''[[Halloween 4]]'' (''Halloween 4: The Return of Michael Myers'', 1988)
* ''[[Halloween 5]]'' (''Halloween 5: The Revenge of Michael Myers'', 1989)
* **' (1995)

## Lähteet

 

## Aiheesta muualla
* 
*
Abemama

**Abemama** on Kiribatin Gilbertsaariin kuuluva atolli Tyynellä valtamerellä.

Kiribati julistettiin Britannian protektoraatiksi Abemamalla 27. toukokuuta 1892. Robert Louis Stevenson asui atollilla jonkin aikaa. 

Abemama sijaitsee 25 kilometriä Aranukasta ja 43 kilometriä Kuriasta koilliseen. Sen pinta-ala on noin 28 km².  Atollin asukasluku oli 3&nbsp;262 vuonna 2015.

Abemamalla on muun muassa lentoasema. 

## Lähteet
Aranuka

**Aranuka** on Kiribatin Gilbertsaariin kuuluva atolli Tyynellä valtamerellä. Se sijaitsee aivan päiväntasaajan pohjoispuolella. 

Aranukan pinta-ala on 15,5 km² ja väkiluku oli 1 125 vuonna 2015. Se sijaitsee 9 kilometriä Kurialta kaakkoon ja 25 kilometriä Abemamasta lounaaseen. Kolmionmuotoinen atolli koostuu Buarikin ja Takaeangin saarista. 

Ensimmäinen Aranukan todistettavasti löytänyt oli kapteeni John Marshall vuonna 1788.
Aranukalla on lentoasema. 
 
## Lähteet
Fanninginsaari

**Fanninginsaari** eli **Tabuaeran** on Kiribatin Linesaariin kuuluva atolli Tyynellä valtamerellä.

Fanninginsaari sijaitsee 3&nbsp;130 kilometriä Tarawasta koilliseen , 285 kilometriä Kiritimatista luoteeseen ja 140 kilometriä Terainasta kaakkoon. 

Yhdysvaltalainen kapteeni Edmund Fanning löysi Fanninginsaaren asumattomana 1798. Atolli sai englanninkielisen nimensä löytäjänsä mukaan. Myös atollin kiribatinkielinen nimi Tabuaeran on yleisessä käytössä. Kolmesta pääsaaresta sekä useista pienemmistä saarista ja luodoista koostuvan Tabuaeranin pinta-ala on 33,7 km². Kopra on merkittävä vientituote.

Fanninginsaaren asukasluku vuonna 2015 oli 2&nbsp;315, ja atollille on siirtynyt paljon väkeä muun muassa ylikansoitetulta Tarawalta. 

## Lähteet
Beru

**Beru** on eteläisiin Gilbertsaariin kuuluva atolli Kiribatilla, Tyynellä valtamerellä.

Berun pinta-ala on 17,7 km². Se on 15 kilometriä pitkä ja enimmillään 4,75 kilometriä leveä. Atolli sijaitsee 96 kilometrin päässä Tabiteueasta ja 426 kilometrin päässä Tarawasta. Atollin asukasluku oli 2 051 vuonna 2015.

Berun asukkaista suurin osa on protestantteja, ja toiseksi suurimman uskonnollisen ryhmän muodostavat katolilaiset. Vuoden 1990 väestönlaskennan aikaan atollilla asui kiribatilaisten lisäksi neljä tuvalulaista, viisi eurooppalaista ja kolme muiden maiden kansalaista. Berulla on Kiribatin parlamentissa kaksi edustajaa.

Berua pommitettiin toisessa maailmansodassa 1942.  

## Kylät
Vuoden 1990 väestönlaskennan aikaan Berulla oli yhdeksän kylää:

* Tabiang (518 as.)
* Taboiaki (518 as.)
* Rongorongo (420 as.)
* Nuka (420 as.) 
* Eriko (280 as.)
* Autukia (279 as.)
* Aoniman (179 as.)
* Taubukiniberu (130 as.)
* Teteirio (66 as.)

## Lähteet
* http://www.janeresture.com/beru/index.htm

### Viitteet
Harry Potter ja viisasten kivi (videopeli)

**Harry Potter ja viisasten kivi** ( sekä ) on Electronic Artsin julkaisema toimintaseikkailupeli, joka perustuu samannimiseen kirjaan ja elokuvaan. Peli julkaistiin marraskuussa 2001 PlayStationille, Game Boy Colorille, Game Boy Advancelle ja Microsoft Windowsille, helmikuussa 2002 OS X:lle ja joulukuussa 2003 PlayStation 2:lle, Xboxille ja GameCubelle.

Pelissä ohjataan Harry Potteria. Päärooleissa ovat myös Harryn parhaimmat ystävät Ron Weasley ja Hermione Granger. Pelissä muun muassa opiskellaan taikoja ja ratkotaan arvoituksia Tylypahkan noitien ja velhojen koulussa. Peliin kuuluu myös huispauksen kaltaisia minipelejä.

## Vastaanotto
Pelin Windows-versio on saanut GameSpotin arvostelussa arvosanaksi 5.5/10.

Pelin PlayStation-versio on saanut arvosanaksi 4/10.

## Alkuperäiset äänet (PS1)

## Suomenkieliset äänet (PS1, PC MAC)

## Lähteet

## Aiheesta muualla
*  (OS X, Windows)
*  (GameCube, PlayStation 2, Xbox)
*
Gunnm

**Gunnm** () on Yukito Kishiron vuonna 1991 aloittama yhdeksänosainen mangasarja, joka julkaistiin alun perin Shueishan kustantamassa Business Jump -antologialehdessä. Sen englanninkielinen käännös on nimeltään **Battle Angel Alita**. 19-osainen **Battle Angel Alita: Last Order** jatkaa tarinaa korvaten alkuperäisen lopetuksen ja 2015 alkoi **Battle Angel Alita: Mars Chronicle**.

Sarja sijoittuu synkkään tulevaisuuteen. Sarjan päähenkilö on muistinsa menettänyt kyborgityttö *Gally*. Gally hallitsee voimakkaan *Panzer Kunst* -taistelutyylin, jota hän joutuu käyttämään taistellessaan erinäisiä vastustajiaan vastaan.  

Kustantamo Punainen Jättiläinen on suomentanut koko sarjan suoraan japanista. Ensimmäinen osa *Ruostunut enkeli* ilmestyi marraskuussa 2006.

Sarjan kahden ensimmäisen kirjan pohjalta tehtiin vuonna 1993 kaksiosainen OVA.

James Cameron tuotti ja Robert Rodriguez ohjasi mangaan pohjautuvan elokuvan **, jonka tarina pohjautuu neljään ensimmäiseen kirjaan. Ensi-ilta oli viivästysten jälkeen 14. helmikuuta 2019. Sen pääosaa esittää Rosa Salazar.

## Osat

## Lähteet

## Aiheesta muualla

* Gunnm. Kupoli.net 26.11.2006.
* Petteri Uusitalo: Poikien sarjakuva jolla on aivot. Kvaak.fi 15.12.2006.
* Janne Suominen: Äärimmäistä tyttöenergiaa. Lumo 21.2.2007.
Harry Potter ja Azkabanin vanki (videopeli)

**Harry Potter ja Azkabanin vanki** () on Electronic Artsin julkaisema toimintaseikkailupeli, joka perustuu samannimiseen kirjaan ja elokuvaan. Peli julkaistiin vuonna 2004 usealle alustalle.

Peli on tekstitetty ruotsiksi, norjaksi, tanskaksi, englanniksi ja ranskaksi.

Pelaajalla on mahdollisuus valita pelattavaksi hahmoksi Harry Potter, Ron Weasley tai Hermione Granger. Kullakin on erilaisia taikoja, joita he osaavat tehdä. Eri tehtävissä tulee suorittaa tehtäviä tietyillä hahmoilla.

## Aiheesta muualla
*
Harry Potter ja liekehtivä pikari (videopeli)

**Harry Potter ja liekehtivä pikari** on EA UK:n kehittämä ja Electronic Artsin julkaisema toimintaseikkailupeli, joka perustuu J. K. Rowlingin samannimiseen kirjaan ja elokuvaan. Peli julkaistiin marraskuussa 2005 Microsoft Windowsille, PlayStation 2:lle, Xboxille, Nintendo GameCubelle, Nintendo DS:lle, Game Boy Advancelle ja PlayStation Portablelle.

## Alkuperäiset ääninäyttelijät

## Suomenkieliset ääninäyttelijät
Harry Potter ja Huispauksen MM-kisat

**Harry Potter ja Huispauksen MM-kisat** () on Electronic Artsin kehittämä ja julkaisema 
urheilu-/toimintapeli, jossa pelataan Harry Potterista tuttua huispausta tarkoituksena voittaa huispauksen maailmanmestaruus. Peli julkaistiin loka–marraskuussa 2003 Microsoft Windowsille, PlayStation 2:lle, Xboxille, Nintendo GameCubelle ja Game Boy Advancelle.

## Pelaaminen
Pelin alussa pelaaja saa valittavakseen yhden Tylypahkan joukkueista. Harjoitusten avulla pelin ominaisuuksia opetetaan yksi kerrallaan. Voitettuaan muita tupia vastaan pelatut huispausottelut, pääsee pelaaja osallistumaan maailmanmestaruuskisoihin (World Cup). Pelin aikana saa erilaisia velhokortteja, joita voi tarvita esimerkiksi parempien luutien avaamiseen. Pelin edetessä saa erikoisominaisuuksia, esimerkiksi mahdollisuuden iskeä toisen joukkueen pelaajaa ryhmyllä tai taidon käyttää combo–syöttöjä.

Pelissä ovat käytössä seuraavien maiden joukkueet: Englanti, Yhdysvallat, Saksa, Espanja, Japani, Ranska, Pohjoismaat (joukkueessa on yksi pelaaja jokaisesta pohjoismaasta), Australia ja Bulgaria, jolla pääsee pelaamaan vasta kerättyään 65 velhokorttia. Kaikilla joukkueilla on omat tiimiyhteistyöliikkeensä, jolla joukkue tekee kerralla 1–3 näyttävää maalia. 

## Aiheesta muualla
*
Harry Potter ja Feeniksin kilta (videopeli)

**Harry Potter ja Feeniksin kilta** on EA Bright Lightin kehittämä ja Electronic Artsin julkaisema
toimintaseikkailupeli, joka perustuu J. K. Rowlingin *[[Harry Potter ja Feeniksin kilta]]* -kirjasta tehtyyn elokuvaan, joka on Harry Potter -sarjan viides osa. Peli julkaistiin usealle alustalle kesäkuussa 2007.

## Pelaaminen
Pelissä on yli 70 paikkaa, 60 tehtävää, 90 erilaista hahmoa ja 13&nbsp;000 lausetta. Peli on kehitetty yhdeksälle pelialustalle ja käännetty 23 kielelle. Microsoft Windows-, PlayStation 2- ja Xbox 360 -versiot ovat pelattavissa suomenkielisenä. Pelissä on mahdollista pelata Harry Potterin lisäksi esimerkiksi Albus Dumbledorella ja Sirius Mustalla. Pelisarjan aikaisemmista osista poiketen loitsut tehdään oikealla analogisella sauvalla, Wii Remotella tai Nintendo DS:n Stylus-kynällä.

Pelin teemana on tutkia Tylypahkaa ja seurata tarinaa. Peli palaa avoimeen tyyliin niin kuin kolme ensimmäistä pelisarjan osaa, eikä ole *[[Harry Potter ja liekehtivä pikari (videopeli)|Liekehtivän pikarin]]* tapaan toimintasuuntautunut. Tylypahkassa yhdistyvät elokuvan piirustukset, J. K. Rowlingin piirustukset ja kirjojen kuvauksia luoden tunnettuja paikkoja, kuten taikaministeriö, Kamananaukio 12 ja Pikku Whinging. Tylypahka on täysin tutkittavissa suurimman osan ajasta, ja siellä on ”löytöpisteitä”, jotka tarjoavat palkintoja pelaajalle. Lisäksi on taisteluita ryhmien välillä.

## Suomenkieliset ääninäyttelijät

## Lähteet
Nebbiolo

**Nebbiolo** on viinin valmistukseen käytettävä tumma rypälelajike. Se on italialainen alkuperäislajike, jota on sanottu merkittävimmäksi italialaisrypäleeksi. 

## Historiaa
Italiassa on Nebbiolo-rypälettä viljelty 1300-luvulta lähtien, vaikka ensimmäiset kirjalliset tiedot siitä ovatkin vasta seuraavalta vuosisadalta. 

## Nimitykset
Nebbioloa viljellään ympäri maailmaa kymmenillä eri nimillä. Italian Piemontessa rypäleestä käytetään myös *Spanna*-nimeä. Lombardiassa rypäleen nimi on *Chiavennasca* ja Aostanlaaksossa *Picotener*. Nebbiolo-nimen arvellaan periytyvän italian sumua tarkoittavasta *nebbia*-sanasta, koska kypsyessään rypäleen kuori saa ohuen sumumaisen kalvon.

## Nebbiolo Italiassa
Italiassa rypäleen viljelyalue on Luoteis-Italia, erityisesti Piemonte. Kaikkiaan Nebbioloa viljellään Italiassa 55 neliökilometrin alueella.

Rypälettä käytetään kymmenissä italialaisissa laatuviineissä, useimmiten sekoitettuna muihin rypäleisiin. Pelkästään Nebbioloa sisältäviä laatuluokiteltuja DOC- tai DOCG-punaviinejä ovat Barbaresco, Barolo ja Nebbiolo d’Alba.

## Nebbiolon ominaisuudet
Nebbiolo-viinit ovat syvänpunaisia viinejä, joissa on paljon väriaineita, tanniineja ja happoja, jotka vaativat yleensä vähintään 5-8 vuoden kypsytyksen saavuttaakseen parhaat ominaisuutensa. Laadukkaat Barolot ovat kelvollisia vasta yli 10 vuoden ikäisinä ja säilyvät erinomaisina toisetkin kymmenen vuotta.

Nuorissa tanniinisissa nebbiolo-viineissä on kukkien, etenkin ruusun, tuoksua sekä tervamaisia aromeja. Ikääntymisen myötä tuoksu ja maku monipuolistuvat mausteisilla, yrttisillä, hillomaisilla sekä maanläheisillä vivahteilla. Myös hiukan karvasmantelimaisuutta on mukana. Hedelmäiset maut eivät perinteisesti kuuluneet Nebbioloon, mutta rypäleen modernisoinnin ansiosta niitä on tullut mukaan.  

Viljeltävyydeltään rypäle on vaativimpia lajikkeita. Se viihtyy valoisissa mutta viileissä ympäristöissä, joissa kuitenkin on riittävän korkeat päivälämpötilat. Se on erittäin altis maaperän ja paikallisen ilmaston vaikutuksille. Yleensä myöhään, vasta lokakuun lopulla, korjattavana rypäleenä se altistuu kosteuden tuomille sairauksille. Myös viinin käymisprosessi on vaativa ja oikullinen sekä lopputulokseltaan epävarma. Näiden vaatimusten takia Nebbiolon viljely ei ole juuri levinnyt kotiseutunsa ulkopuolelle.

Piemonten alueen viinitilat ovat yleensä pieniä, yksityisen omistamia tiloja, joilla viljely- ja korjuumenetelmien automatisointi ei kannata, vaan työ tehdään perinteisin työvoimavaltaisin menetelmin. Kalliiden kasvatusmenetelmien, sadon epävarmuuden ja pitkän kypsytysajan vuoksi Barolo- ja Barbaresco-viinit ovat suhteellisen kalliita – iäkkäät ja laadukkaat Barolot ovat hyvinkin arvokkaita.

## Lähteet

## Aiheesta muualla
Formula One 05

**Formula One 05** on SCE Studio Liverpoolin kehittämä ja SCEE:n julkaisema ajopeli. Peli julkaistiin vain PlayStation 2:lle, aluksi Euroopassa 1. heinäkuuta 2005 ja Australiassa myöhemmin samana vuonna.

## Pelaaminen
Peli perustuu Formula 1 -kauteen 2005 ja sisältää *F1 04 *-pelistä tutun uramoodin, jossa pelaaja ohjaa omaa kuljettajaansa viiden vuoden ajan (jotka kaikki ovat samanlaisia kuin oikea F1 -kausi 2005). Peli tukee myös EyeToy -kameraa, jonka ansiosta voi laittaa oman naamansa kuljettajan naaman tilalle. Mutta toisin kuin *F1 04*:ssä, kuljettajan kypärää ei voi valita.

Pelaaja aloittaa testaamalla heikompien tallien kuten Minardin, Jordanin tai Red Bull Racingin ratissa. Hyvät esitykset kilpailuissa ja testeissä edesauttavat pelaajan nousua parempiin talleihin, kun heikot esitykset taas tietävät todennäköisimmin potkuja. Pelissä on myös kaksinkamppailuita tallin kakkoskuljettajaa (tai kolmoskuljettajaa, riippuen pelaajan tilanteesta), joissa molemmat kuljettajat ajavat viisi kierrosta, ja kummalla on nopeampi yhteisaika (yksi kierros tulee, kun ensimmäisen, toisen ja kolmannen sektorin nopeimmat ajat lasketaan yhteen) saa kilpakuljettajan paikan. Pelaajat voivat ensimmäistä kertaa katsoa uramoodissa voittamia palkintoja.

Kuten *F1 04*:ssä, historiallisia autoja saa saavuttamalla erilaisia tavoitteita, kuten voittamalla maailmanmestaruuden. Uramoodissa voi myös avata uusia kypäriä. Pelissä on piilotettuna myös erikoisrata (Detroitin katurata, mitä on käytetty Yhdysvaltojen itäisessä GP:ssä) jonka voi saada Time Attack -muodossa. Peli kehitettiin ennen uuden aika-ajojärjestelmän tuloa, joten siinä on vielä kauden alussa käytössä olleet aika-ajot. Pelissä oli myös verkkopelimahdollisuus. *Formula One 05* ei toimi Pohjois-Amerikkalaisissa NTSC -konsoleissa. Pelin suomenkielisinä selostajina toimivat Oskari Saari ja Erkki Mustakari.

Ensimmäistä kertaa vuosiin suuri määrä faneja myönsi parannuksen edellisiin peleihin olleen suuri. Peli oli piristysruiske jota F1 -pelisarja oli kipeästi tarvinnut. 

## Tallit ja kuljettajat

## Radat